b'\n_START_ARTICLE_\nRudolf Jo\xc5\xbeef Edling\n_START_SECTION_\n\xc5\xbdivljenje in delo\n_START_PARAGRAPH_\nEdling je v Rimu \xc5\xa1tudiral teologijo in doktoriral iz filozofije ter bil 6. septembra 1746 posve\xc4\x8den v duhovnika, postal 16. februarja 1748 kanonik v Ogleju, 2. februarja 1752 stolni dekan v Gorici, po smrti 1. gori\xc5\xa1kega nad\xc5\xa1kofa K.M. Attemsa (umrl 8. februarja 1774) njegov naslednik. Ker brez dovoljenja iz Rima ni hotel razglasiti toleran\xc4\x8dnega patenta, je pri\xc5\xa1el v spor z rimsko-nem\xc5\xa1kim cesarjem  Jo\xc5\xbeefom II. in se zato 7. avgusta 1784 odrekel  nad\xc5\xa1kofiji ter sprva \xc5\xbeivel v Rimu, a od 1787 na avstrijskem teritoriju v mestu Lodi.'